Macron a cinizmusáért és felelőtlenségéért támadta az olasz kormányt - 444
Emmanuel Macron francia államfő elítélte kedden az olasz kormány felelőtlenségét és cinizmusát, amiért nem fogadta a fedélzetén több mint hatszáz migránst szállító Aquarius civil mentőhajót - közölte Benjamin Griveaux kormányszóvivő.
A francia elnök fontosnak tartotta, hogy emlékeztessen a tengeri jogra, amely előírja, hogy "vészhelyzet esetén a legközelebbi kikötőnek kell a befogadás felelősségét viselnie" .
"Elfogadhatatlan az olasz kormány viselkedése, és ahogy politikai célokra használta fel a helyzetet" - mondta a kormányszóvivő.
A kormányszóvivő elmondta: Franciaország nem volt tétlen az elmúlt 24 órában, folyamatosan egyeztetett a máltai, a spanyol és az olasz döntéshozókkal. Emlékeztetett arra, hogy Emmanuel Macron a kezdetektől ugyanazt az irányvonalat követi a migrációs kérdésben, amelynek kulcsszavai a határozottság és a humanizmus, és amelyet Franciaországban jobb- és baloldalról egyaránt támadnak.
A baloldali ellenzék kedden elítélte a francia kormány bűnös hallgatását az Aquarius kálváriája alatt, miközben kormánypárti képviselők is sajnálatukat fejezték ki amiatt, hogy a kormány nem lépett az elmúlt napokban.
"Európai válasz kell a kérdésben", amely terítéken lesz az Európai Tanács ülésén, ahol Franciaország és Németország egy ambiciózus javaslattal fog élni mégpedig a Frontex határvédelmi szervezet finanszírozását illetően - jelezte a kormányszóvivő. Benjamin Griveaux hozzátette, hogy a Spanyolország iránti szolidaritásul Franciaország logisztikai segítséget nyújt a spanyol kormánynak az érkező hajó fogdásához. (MTI)
Botos Tamás POLITIKA ma 18:05 3 0
Botos Tamás Külföld ma 17:57 26 0
Botos Tamás POLITIKA ma 17:37 92 112
Botos Tamás POLITIKA ma 17:24 82 10
Botos Tamás egészségügy ma 17:12 84 117
Botos Tamás SPORT ma 16:35 74 89
Botos Tamás POLITIKA ma 16:12 117 276
Botos Tamás SPORT ma 16:02 85 517
Botos Tamás POLITIKA ma 15:47 147 7
Botos Tamás POLITIKA ma 15:28 163 225
Boros Juli kvíz ma 14:16 246 115
Albert Ákos Külföld ma 14:01 60 104
Albert Ákos Külföld ma 13:29 129 331
Albert Ákos Külföld ma 12:55 241 400
Albert Ákos Budapest ma 10:28 163 316